# Grunnlag for leiarnettverk Jærskulen

## Bakgrunn

Gjennom arbeidet i lærande leiarnettverk vil me utvikla kompetanse som direkte og indirekte kan styrka elevenes læring. To av dei viktigaste føresetnadene for å lukkast med dette er at me skapar gode møte, og at me fokuserer på tema og innhald som er relevant. Som skuleleiarar har me føresetnader for å bli gode ”nettverksarbeidarar” mellom anna fordi me kan mykje om læring og læringsprosessar. Men me veit og at nettverksarbeid er ein sofistikert og krevjande arbeidsform. Det er derfor all grunn til å arbeide med å utvikle og vedlikehalde samarbeidet i alle nettverksgruppene. Gjennom arbeidet med nettverksgrunnlaget i oppstartmøtet og ved behov undervegs i arbeidet, vil me etablere og oppretthalde fellesskap og tryggleik.

## Kva er lærande nettverk i Jærskulen?

Lærande nettverk er ein krevjande arbeidsform der læring og utvikling for den einskilde og for fellesskapet står sentralt. I eit lærande nettverk utviklar me mykje av agendaen saman, og kan derfor over tid ha prosessar som er meir relevante i forhold til utfordringane i verksemdene. Gjennom læring og utvikling av profesjonell leiarkapital kan me utvikla kapasitet som gjer oss i stand til å skapa enda betre prosessar og læringsfellesskap i den enkelte skule.

Leiarnettverka i Jærskulen har faste møtedagar som er fastlagde i forkant av kvart skuleår. Samansetninga av nettverka byggjer på skuleslag og skulestorleik. Frå kvar skule møter rektor. I tillegg kan kvar skule stille med ein skuleleiar til som fast medlem i nettverket. Kvart av dei sju leiarnettverka har ein fast deltakar frå den sentrale arbeidsgruppa i Jærskulen.

Møtestad for leiarnettverka rullerar mellom skulane. Dette gjer det mogleg å sjå praksis og ha læringsprosessar knytt til observasjon. God møtestruktur vil vera svært viktig, og vil krevja systematisk fokus.

Nettverksleiar lagar innkalling og skriv møtereferat. Alle dokument knytt til nettverka i Jærskulen blir lagde ut på faget ”Jærskulen” på ItsLearning.

## Leiarnettverka i Jærskulen vil og ha andre oppgåver

I Jærskulen vil me og bruka nettverka til arbeid med høyringar, og til deling og informasjon mellom skulane og skuleeigar. På dette punktet vil det vera ein dynamisk grenseoppgang mellom leiarnettverka i Jærskulen og dei einskilde kommunane. Det er naturleg å tenke seg at til meir felles og meir skulefagleg ein sak er, dess meir høyrer den heime i Jærskulen. Til meir kommunal og meir ”administrativ” ein sak er, dess meir hører den heime i ein kommunal setting.

## Prosessen i oppstartmøtet for leiarnettverka

Oppstartmøtet er det første møte i leiarnettverka hausten 2013. Dette møtet brukar me på arbeid med nettverksgrunnlaget. Gjennom ein prosess der me arbeider med punkta i tabellen under etablerer kvart leiarnettverk eit fundament for samarbeidet. Til sist i dette dokumentet beskriv me gjennomføringa av oppstartmøtet.

## Nettverksgrunnlag leiarnettverk:

## Medlemmer i nettverket:

## Nettverksleiar:

|  |  |
| --- | --- |
| Formål | Formålet med leiarnettverket er å utvikle kompetanse i eit profesjonelt læringsfellesskap for skuleleiarar slik at me kan nå måla for Jærskulen:  *Jærskulen har eit kollektivt fagleg trykk*  *Jærskulen har eit godt læringsmiljø med god kultur for læring.*  *Jærskulen har godt læringsutbytte.*  *Jærskulen tiltrekker seg kompetente lærarar, inspektørar og rektorar og*  *stimulerer til vidare kompetanseheving.*  *Jærskulen har skuleeigarar som tar ansvar for mandatet.*  *Jærskulen gir positive assosiasjonar* |
| Viktige verdiar for Jærskulen og leiarnettverka | Tillit, openheit, respekt, audmjukheit, ærlegdom, ansvarleg, forplikting, inkludere, lojalitet, humør  Inspirasjon, engasjement, motivasjon, støtte, utfordre, dele, aktiv deltaking, byggje kapasitet og læring, bygge sosial kapital, bygge kapital knytt til profesjonelle avgjerder,  Handlingsfokus, langsiktig fokus, kjernefokus, elevfokus, respekt for tid |
| Innhald | Fellestema for alle nettverka  Nettverka vel tema  Inspirasjon og læring i/frå den einskilde skule  Informasjon og høyring knytt til utviklinga av Jærskulen  Eksterne høyringar  Ungdomsskulesatsinga og andre satsingar frå sentralt hald  Framlegging av fagstoff og teori  Arbeid med analyse og tiltak  Arbeid med rammeverk for skuleleiing  Fokus på leiarutfordringar  Arbeid med utvikling av prosessar på skulane, skulebasert kompetanseutvikling  Evaluering og veg vidare i neste møte  Lufting  Arbeid med omgrep  Erfaringsutveksling |
| Arbeidsmåtar | Problemretta rettleiing  Fokustid  Dialogspel  Førebudde innleiingar frå medlemmer i nettverket/ dialog  Førebudde innleiingar frå eksterne/ dialog  Observasjon av praksis  Dialogrundar  Samskriving  Modellering  Assosiasjonsrunde |
| Struktur, roller og oppgåver | Nettverksleiar skriv innkallingar i god tid og legg desse ut på Jærskulen på ItsLearning. Når innkalling er lagt ut sender nettverksleiar melding til medlemmene i nettverket via itsLearning.  Nettverksleiar skriv referat frå møta og legg desse ut på Jærskulen på ItsLearning. Når referat er lagt ut sender nettverksleiar melding til medlemmene i nettverket via itsLearning.  Rektor på skulen for nettverksmøte sikrar møterom og kaffi. Nettverka konkluderer om møta skal ha enkel bevertning, eller om ein skal ha med matpakke.  Alle medlemmene i nettverket stiller førebudd og til avtalt tid. Møta starter og slutter i tråd med den fastlagte møteplanen. Eventuelle endringar av møtetider må gjerast slik at alle kan delta. |
| Viktige suksesskriterier for samarbeidet i nettverket | Tryggleik  Tryggleik er ein heilt grunnleggjande føresetnad for å lukkast med nettverksarbeidet i Jærskulen. Me må derfor ha fokus på å utvikla trygge relasjonar. Det er her svært viktig at me er merksame på utslag av kulturskilnader. Ein uheldig kopling me ofte gjer knytt til menneske me ikkje kjenner godt, er at me alt for raskt tenderar til å knyte saman utsegner og eigenskapar med intensjonar.  Tålmod  Det er viktig at me er merksame på at utviklinga av lærande nettverk i Jærskulen vil krevja tålmod og langsiktige investeringar. Me kjem frå ulike leiarkulturar og skulekulturar, me brukar ulike omgrep, og me har ulikt innhald i omgrepa. Prosessen med å samsnakka og forstå kvarandre vil ta tid, men er ein god kjelde til læring.  Deltaking  Det er viktig at alle medlemmane i nettverket tar og får rollar som aktive, deltakande bidragsgjevarar i arbeidet. Gode læringsfellesskap krev vilje til deling og refleksjon i ein open og inkluderande atmosfære. Dette krev at me i nettverksmøta stadig evaluerer og vidareutviklar samhandlinga.  Prioritering  Det er krevjande å vera skuleleiar. Arbeidet er prega av omfattande arbeidsbyrde og ein stor bredde av ansvar og oppgåvetypar. Dette kan ofte gjera det vanskeleg å sikre tid til refleksjon og eigen læring. Me må alle ta ansvar for å prioritera slik at nettverksmøta blir ein læringsarena me er førebudde til og klare for. |
| Anna |  |
|  |  |

## Gjennomføringa av oppstartmøtet

1. Innleiing av nettverksleiar om Jærskulen, leiarnettverk og hensikt med ”Grunnlaget for leiarnettverk Jærskulen” og oppstartmøtet.

2. Medlemmane i nettverket presenterer seg sjølve og skulen dei representerer etter tur.

3. Refleksjonsoppgåve:

*Med utgangspunkt i tidlegare erfaringar med samarbeid i team eller nettverk: Kva for verdiar, suksesskriterier/ risiko låg i botn*

Gjennomføring av refleksjonsoppgåva: Tokollonnenotat, oppsummering

4. Gjennomgang av formål, viktige verdiar og suksesskriterier for Jærskulen og leiarnettverka

*Er det viktige verdiar som manglar i oppsettet for leiarnettverka i Jærskulen?*

5. Gjennomgang av punktane innhald, arbeidsmåtar og struktur i tabellen over, og runde med innspel til suppleringar frå nettverket

6. Korleis skal me ha møta i nettverket? Me vil i leiarnettverka alltid arbeide med å vidareutvikle møtestruktur og kvaliteten på prosessane i møta. Dette gjer me gjennom å avslutte alle møte med ein evaluering av møtet og fastsetting av endringar for neste møte. Men me må starte ein stad, derfor har arbeidsgruppa laga ein mal som utkast:

* Me får kort informasjon om vertsskulen med fokus på to tema, noko me har lukkast med og noko som me treng innspel på.
* Møtet tar ein runde og ser på skulen, om mogleg med fokus på dei utvalde tema
* Møtet har dialogprosessar på begge skuletema
* Kva for område er det viktig at nettverket prioriterer i den vidare prosessen?
* Felles informasjon knytt til Jærskulen
* Fellestema for alle nettverka: Nærværsleiing, rammeverk for skuleleiing i Jærskulen, skulebasert kompetanseutvikling og medskapingsprosessar m.m.
* Kva gjer eg og me fram til neste møte?
* Evaluering av møte og endringar i strukturen til neste møte

Møtet diskuterer med utgangspunkt i malen. Nettverksleiar tar med seg innspela i oppsettet av innkallinga til første ordinære møte i nettverket

7. Avslutning/ evaluering